VEGA præsenterer:  
**Love Shop genbesøger favoritter og roadtester nye sange**  
Fredag den 26. april fylder Love Shop igen Store VEGA. Denne gang med favoritter fra bagkataloget og nye sange, der skal prøves af foran et publikum.

Love Shop er sin helt egen og ganske særlige skæbne i dansk rock. To tredjedele af bandets grundlæggere, mundharpevirtousen og sangeren, Henrik Hall og, guitaristen og produceren, Hilmer Hassig, er her desværre ikke mere.   
  
Alligevel står bandet så smukt og stærkt som nogensinde og altid med de to som usynlige medspillere ved koncerterne. Bandet fejrede i 2016 sit 25-års jubilæum med opsamlingsalbummet *Evergreen - Best Of* og har i 2017 netop udgivet et spritnyt album *Risiko*. Det blev af anmelderne rost for sin vitalitet, livsbekræftende nerve og melankolske undertoner.

Brev fra Jens Unmack:

*Til næste år vil det være to år siden Love Shop sidst var på regulær tour afsted i Danmark. Det kalder på action fra vores side nu. Fordi aftenerne ude i landet, på klubber og i sale, er noget helt specielt. Med den følelse af kærlighed og samhørighed, som gennem årene er blevet til en smuk tradition. De intense aftener holder os levende som band. Og som vi kan mærke det hvor vi kommer ud, betyder de heldigvis også en verden for jer.*

*Så det er en glæde her at kunne fortælle, vi tager på tour i april næste år, hvor vi vil komme Danmark rundt. Vi vil have favoritter med på setlisten, men også gamle LS-numre, der fortjener nyt liv. Og vi vil helt sikkert også have nye LS-sange med, der skal roadtestes. Så kort sagt, store aftener er i vente. Glæder os til at være sammen med jer. Vi ser frem.*

**Fakta om koncerten:**Love Shop (DK)   
Fredag d. 26. april kl. 20.00  
Store VEGA, Enghavevej 40, 1674 København V  
Billetpris 280 kr. + gebyr  
Billetsalget starter fredag kl. 10.00 via vega.dk og Ticketmaster.